Адметнасць новага навучальнага дапаможніка заключаецца ў паралельным размяшчэнні тэарэтычнай і практычнай частак, бо ў класічных падручніках яны размешчаны паслядоўна. Як адзначылі аўтары, такі прыём дазволіць палепшыць успрыманне матэрыялу. А для яго замацавання кожны параграф завяршаецца пытаннямі і практычнымі заданнямі. Школьнікі змогуць іх выконваць як пісьмова ў сшытках, так і на кампютары. Для многіх заданняў падрыхтаваныя спецыяльныя матэрыялы, якія можна знайсці на партале Нацыянальнага інстытута адукацыі. Пасля рэгістрацыі на www.adu.by навучэнцы змогуць перайсці на рэсурс з дапамогай кода хуткага рэагавання (QR-кода), размешчанага ў папяровай версіі выдання. Для гэтага неабходна ўсталяваць праграму-распазнавальнік на любую мабільную прыладу, дзе ёсць камера.